Բիլի Միլիգանի մտքերը (վեպ)

**Բիլի Միլիգանի մտքերը** կամ **Բիլի Միլիգանի խորհրդավոր պատմությունը** (), Դենիել Քիզի հեղինակած վավերագրական վեպն է։ Այն պատմում է ԱՄՆ-ի պատմության մեջ անհատականության դիսոցիատիվ խանգարման պատճառով առաջին անգամ արդարացված հանցագործի՝ Բիլի Միլիգանի մասին։

## Հրատարակություն
«Բիլի Միլիգանի մտքերը» վեպը գրվել է ամերիկյան բանասեր և հոգեբան Դենիել Քիզի կողմից և հրատարակվել 1981 թվականին։ 

Շարունակությունը՝ «Միլիգանի կռիվները» (**')  անունով վեպը, գրվել է [[1986]] թվականին, բայց հրատարակվել է միայն [[1994]] թվականին [[Ճապոնիա]]յում։

== ԱՆհատականություններ ==
[[Բիլի Միլիգան]] (**Ուիլյամ Սթենլի Միլիգան** (), ամերիկացի, ում մոտ ախտորոշվել է «անձի բազմակիություն»։ Հաշվարկվել են 24 անհատականություններ, որոնցից 10-ը եղել են հիմնականները։
=== Հիմնականներ ===
# **Բիլի** — հենց Միլիգանը։
# **Արթուր Սմիթ** — 22 տարեկան անգլիացի։ Զսպված և կիրթ էր։ Խոսել է ուժեղ բրիտանական առոգանությամբ։ Ինքնուրույն սովորել է ֆիզիկա և քիմիա, ինչպես նաև բժշկական գրականություն։ Ազատ գրել, կարդացել և խոսել է արաբերեն։ [[Պահպանողականություն|Պահպանողական]] էր և [[կապիտալիզմ]]ի կողմնակից, բայց դրա հետ մեկտեղ՝ աթեիստ։ Առաջինն է հասկացել մնացած անհատականությունների գոյության մասին։ Ղեկավարել է մնացած անհատականություններին ու որոշել, թե ով որ դեպքում է լինելու Միլիգանի դերում։ Կրել է ակնոց։
# **Ռեյջեն Վադասկովինիչ** — 23 տարեկան [[Հարավսլավիա|հարավսլավացի]]։ Ատելության կրողը։ Նրա ֆունկցիան էր «ընտանիքի» և ընդհանրապես կանանց և երեխաների պաշտպանությունը։ Միլիգանին կառավարել է նրա կյանքին/առողջությանը վտանգ սպառնալու դեպքերում։ Լավ տիրապետել է զենքին և զբաղվել [[կարատե]]ով։ Շատ ուժեղ էր, քանի որ կարողանում էր կառավարել օրգանիզմում ադրենալինի քանակով։ [[Կոմունիզմ|Կոմունիստ]] էր և [[աթեիստ]]։ Գրել, կարդացել և խոսել է [[սերբախորվաթերեն]]։ Անգլերեն խոսքում նկատվել է սլավոնական առոգանություն։ Դալտոնիկ էր, այդ պատճառով նկարում էր միագույն նկարներ։ Խոստովանել է, որ ժամանակ առ ժամանակ խախտել է օրենքներ և դիմել բռնության։ Քաշը՝ 95 կգ։ Ուներ սև մազեր և երկար բեղեր։ Նա Արթուրի հետ միասին պատասխանատու էր հիմնական գործողությունների համար։ 
# **Ալեն** — 18 տարեկան խարդախ։ Ուներ լավ հռետորական խոսք, դրա համար հիմնականում նա էր շփվում այլ մարդկանց հետ։ [[Ագնոստիցիզմ|Ագնոստիկ]] էր, ում կյանքի կարգախոսն էր՝ «ապրում ենք մեկ անգամ, դրա համար պետք է կյանքից վերցնել ամեն ինչ»։ Լավ նվագել է հարվածային գործիքներ և նկարել դիմանկարներ։ Լավ հարաբերությունների մեջ է եղել Բիլիի մոր հետ։ Միակ խխողն ու աջլիկը բոլոր անհատականությունների մեջ։
# **Թոմի** — 16 տարեկան, փախուստների մասնագետ։ Հաճախ շփոթել են Ալենի հետ, բայց, ի տարբերություն նրա, Թոմին ավելի հաջողակ էր և բացասական էր վերաբերվում մարդկանց։ Նվագում էր [[սաքսոֆոն]], գլուխ էր հանում էլեկտրականությունից, էլեկտրական սարքերի աշխատանքի սկզբունքներից, նկարել է բնապատկերներ։
# **Դենի** — 14-ամյա տղա, ով վախենում էր մարդկանցից՝ առավել ևս տղամարդկանցից։ Չելմեր Միլիգանը բազմիցս ստիպել էր նրան գերեզման փորել և թաղել նրան այնտեղ՝ թողնելով միայն անցք շնչելու համար։ Դրանից հետո վախ է առաջացել նաև հողի նկատմամբ։ Նկարել է [[նատյուրմորտ]]ներ։
# **Դեվիդ** — 8-ամյա [[Ապրումակցում|էմպաթ]], «ցավը հավաքողը»։ Իր վրա է վերցրել բոլորի ցավն ու տանջանքները։ Շատ զգացմունքային և ապրումակցող է եղել, բայց չի կարողացել ուշադրությունը կենտրոնացնել կոնկրետ մեկ բանի վրա։
# **Քրիսթին** — 3 տարեկան անգլուհի։ Կարողացել է գրել (տպատառ) և կարդալ անգլերեն, սակայն ունեցել է [[դիսլեքսիա]]։ «Ընտանիքի» և, մասնավորապես, Ռեյջենի սիրելին էր։ Միլիգանի առաջին անհատականություններից մեկն էր։
# **Քրիսթոֆեր** — Քրիսթինի 13-ամյա եղբայրը։ Նույնպես բրիտանացի էր։
# **Ադալանա** — 19 տարեկան [[լեսբուհի]]։ Ամաչկոտ էր, միայնակ ու կոմպլեքսավորված։ Ուներ [[նիստագմիզմ]]։ Զբաղվել է տնային գործերով՝ մաքրությամբ, պատրաստել ուտելիք, ինչպես նաև գրել է բանաստեղծություններ։ Հենց ինքն է բռնաբարել Բիլիի զոհերին, որպեսզի նրանցից ստանա «ջերմություն ու սեր, լրացնի գրկախառնությունների պակասը»։

=== Անցանկալիներ ===
# **Ֆիլիպ (Ֆիլ)** — 20 տարեկան [[Բրուքլին|բրուքլինցի]]։ Ծնունդով [[Նյու Յորք]]ից էր, խոսքում զգացվում էր բրուքլինյան առոգանությունը։ Հենց ինչ-որ «Ֆիլի» մասին հիշատակումն էլ թույլ է տվել ոստիկանությանն ու լրագրողներին ենթադրել նաև այլ անհատականությունների գոյության մասին՝ բացի հիմնական տասից։
# **Քեվին** — 20 տարեկան խարդախ և ավազակ։ Սիրել է գրել։
# **Ուոլթեր Միլիգան** — 22 տարեկան [[Ավստրալիացիներ|ավստրալացի]], որսի սիրահար։
# **Էյփրիլ** — 19 տարեկան։ Ատում էր Բիլիի խորթ հորը և փնտրում վրեժ լուծելու տարբեր եղանակներ։ Խոսել է [[Բոստոն|բոստոնյան]] առոգանությամբ։
# **Սամուէլ** — 18 տարեկան հրեա։ Բոլոր անհատականությունների մեջ միակ հավատացյալն էր։ Դավանում էր [[օրթոդոքսալ]] [[հուդայականություն]]։
# **Մարկ Գերեզմանափոր** — 16 տարեկան։ Անձնական կամքից զուրկ անհատականություն էր։ Գործել է միայն ինչ-որ մեկից ուղիղ ցուցում ստանալուց հետո։ Կատարել է ամբողջ կեղտոտ աշխատանքը։
# **Սթիվ** — 21 տարեկան, ծաղրապատճենող։ Ի տարբերություն Բիլի Միլիգանի մնացած անհատականությունների՝ միակն էր, որ չէր ընդունում իր «անձի բազմակիությունը»։
# **Լի** — 20 տարեկան կատակասեր։ Թեթև է վերաբերվել կյանքին և չի մտածել իր քայլերից առաջացող հետևանքների մասին։
# **Ջեյսոն** — 13 տարեկան։ Նրա զայրույթներն ու դյուրագրգռությունը շատ անգամներ խանգարել են Բիլիին, բայց միաժամանակ նաև թույլ տվել «հանգստանալ»։
# **Բոբի (Ռոբերտ)** — 17-ամյա երազող։ Երազել է փոխել աշխարհը դեպի լավը, բայց միաժամանակ չի ունեցել ամբիցիաներ ու մտավոր ունակություններ։
# **Շոն** — 4 տարեկան խուլ մտավոր հետամնաց։ Գոնե ինչ-որ բան լսելու համար մեղվի բզզոցին նման ձայներ է հանել։
# **Մարտին** — 19-ամյա պճնամոլ։ Ծնունդով Նյու Յորքից էր։ Սիրել է ինքն իրեն գովերգել։
# **Թիմոթի (Թիմի)** — 15 տարեկան։ Աշխատել է ծաղկի խանութում, քանի դեռ տեղի չի ունեցել անբարեհաճ դեպք՝ հոմոսեքսուալ հաճախորդը սկսել է անհանգստացնել նրան, ինչից հետո փակվել է ինքն իր մեջ և այլևս չի ցանկացել կառավարել Բիլիին։
# **Ուսուցիչ''' — ամբողջական անհատականություն։ Մնացած 23 անհատականությունների համատեղման արդյունքն էր։ Ինքն է սովորեցրել մնացածին այն ամենը, ինչ կարողացել են անել։ Զգացմունքային էր և սրամիտ։ Ինչպես ինքն է նշել, ինքը «բոլոր Բիլիներն է մեկում»։ Հիշել է ամեն ինչ, ինչ տեղի է ունեցել մնացած անհատականությունների հետ, ինչի շնորհիվ էլ իր պատմությունն է ներկայացրել Քիզին և օգնել վեպը գրելիս։

## Մրցանակներ
* 1986: «Kurd Lasswitz» մրցանակաբաշխություն - Օտարերկրացի հեղինակի լավագույն գիրք
* 1993: «Seiun» մրցանակաբաշխություն - Տարվա լավագույն վավերագրական գիրք

## Ֆիլմագրություն
Գրքի հիման վրա նկարահանվել է «Լեփ-լեցուն սենյակ» հեռուստասերիալի առաջին եթերաշրջանը, որտեղ գլխավոր դերերում են Թոմ Հոլանդը և Ամանդա Սեյֆրիդը։

## Աղբյուրներ
* «Բիլի Միլիգանի մտքերը» գրքի մասին ռուսական «Репортер» նորությունների թերթում, հեղինակ Լյուդմիլա Կրյուկովա։

## Տես նաև
* Դենիել Քիզ
* Բիլի Միլիգան
* Անհատականության դիսոցիատիվ խանգարում

## Ծանոթագրություններ

Կատեգորիա:1981 ոչ գեղարվեստական գրքեր
Կատեգորիա:Վեպեր այբբենական կարգով